**Volvo Trucks избра United Partners за свой комуникационен партньор за България**

**София, 21 февруари 2020** - Световно известният шведски бранд за цялостни транспортни решения Volvo Trucks избра United Partners за свой доверен партньор в България по отношение на комуникацията, свързана с дейността на компанията на местния пазар.

„*Считаме, че в лицето на United Partners намираме опитен и професионален комуникационен партньор - агенция, която разбира и споделя ценностите и културата на Volvo Trucks.*”, сподели Ина Игнатова, директор маркетинг и комуникации за Югоизточна Европа във Volvo Trucks.

„*Вярваме, че с наша помощ цялостното присъствие на Volvo Trucks в България ще бъде още по-забележимо. Напълно сме подготвени за това съвместно начинание, още повече в навечерието на годишнината на марката на нашия пазар.“,* допълни Мария Гергова-Бенгтссон, основател и CEO на United Partners.

Volvo Trucks предлага цялостни транспортни решения за професионални и взискателни клиенти, като предлага пълна гама от средни до тежки товарни автомобили. Поддръжката на клиентите е осигурена чрез глобална мрежа от 2 100 дилъри и сервизи в повече от 130 държави. Товарните автомобили от Volvo се сглобяват в 14 държави на различни континенти. През 2019 г. над 132 000 товарни автомобила Volvo бяха предадени на клиенти в целия свят. Volvo Trucks е част от Volvo Group, един от водещите световни производители на товарни автомобили, автобуси, строително оборудване, както и двигатели за морско и промишлено приложение. Групата предлага решения за финансиране и сервизно обслужване. Работата на Volvo Trucks се базира на основните ценности на компанията: качество, сигурност и грижа за околната среда.

###

[*United Partners*](http://united-partners.com/) *е една от първите български специализирани комуникационни агенции, която предлага пълно обслужване в сферата на корпоративните и интегрираните маркетингови комуникации. През последните 20 години компанията осъществява многобройни продуктови и корпоративни кампании, пъблик афеърс проекти, дигитални кампании за водещи компании от индустрии като ИТ, здравеопазване, бързооборотни стоки, мода и красота. През годините United Partners печели многобройни отличия от конкурси в сферата на корпоративните и маркетингови комуникации, сред които специалната награда на IPRA GWA (Международните златни награди на Международната ПР асоциация) през 2014г. за PR кампания с фокус дигитално включване в Европейския Съюз и награда от IPRA GWA през 2016г. за най-добра международна PR кампания, както и първа награда за Изграждане на работодателска марка от IPRA GWA 2019.*